text: [{"text_idx": "#000002", "text": "Walitti Bu\u2019iinsa Daangaa fi Deebii Angawootaa"}, {"text_idx": "#000004", "text": "Hidhattoonni naannoo Somaaleetii dhufan aanaalee fi gandeen Oromiyaa daangaa irra jiran irratti haleellaa raawwatan kan hin dhaabanne ta\u2019uun isaan yaaddessuu isaa ibsaniiru. Hidhattoonni kun humnaan dachii kan nama harkaa fudhatan, namoota nagaa kan ajjeesanii fi qabeenyaa kan saaman ta\u2019uu paartileen arfan Oromiyaa keessa sosso\u2019an kun beeksisaniiru."}, {"text_idx": "#000005", "text": "Torban dabe qofaa illee Harargee Bahaa aanaa Gursum keessatti haleellaan wal fakkaatu raawwatamuuf namoonni nagaan du\u2019uu isaanii dura taa\u2019aan kongresii biyyoolessa Oromoo obbo Tolosaa Tesfaayee ibsaniiru."}, {"text_idx": "#000006", "text": "Haalli isaa Somaalee Itiyoopiyaas haa ta\u2019u mootummaa naannoo Oromiyaa biratti kan beekamu ta\u2019uu obbo Tolosaan beeksisanii furmaata hatattamaa argachuu akka qabu illee dubbataniiru."}, {"text_idx": "#000008", "text": "Gama biraatiin haleellaa daangaa irraatti namoota hidhataniin raawwatamu ilaalchisee furmaata arguuf command post fi naannolee lamaaniin yaaliin godhamaa kan jiru ta\u2019uu itti gaafatamaan waajjira komnikeeshinii mootummaa naannoo somaalee Itiyoopiyaa obbo Idiris Ismaa\u2019el beeksisaniiru."}, {"text_idx": "#000009", "text": "obbo Idiris akka jedhanitti hidhattoota naannoo daangaa Oromiyaa irraa dhufantu aanaalee daangaa naannoo keenyaa irratti haleellaa raawwataa jiru."}, {"text_idx": "#000010", "text": "Kanneen haleellaa sana raawwatan mootummaa naannoo Oromiyaa, uummatichaa fi waaltaalee isaa kan bakka hin buune ta\u2019uu isaaniif humnootii farra nageenyaa alaa dhufan jedhan."}, {"text_idx": "#000012", "text": "Dhaabbanni Itiyoo-telekoom olaantummaa dhalattoota saba tokkoo qofaan kan dhuunftameedha"}]